**П Р А В И Л Н И К**

**ЗА ДЕЙНОСТТА НА ОБЩИНСКО ПРЕДПРИЯТИЕ**

**“БИЗНЕС ЗОНА „ПЕРИСТЪР”, ГР. РАЗГРАД**

**РАЗДЕЛ І**

**ОБЩИ ПОЛОЖЕНИЯ**

Чл.1. Този правилник урежда предмета на дейност, структурата, числения състав, организацията на дейност по отношение на предоставеното на Общинско предприятие /ОП/ “Бизнес зона „Перистър” гр. Разград общинско имущество.

Чл.2. ОП “Бизнес зона „Перистър” е създадено с Решение № 639 по Протокол № 36 от 30.03.2010 г. на Общински съвет Разград с предмет на дейност: Управление и експлоатация на имотите на територията на Бизнес зона „Перистър”.

Чл.3. Бизнес зона „Перистър” е територия, находяща се в гр.Разград и включваща УПИ ІХ-2519 по плана на гр.Разград и съставляваща земя от 202 188 кв.м, 10 бр. сгради и инженерна инфраструктура, поземлен имот с идентификатор 61710.505.179 по кадастралната карта и кадастралните регистри на гр. Разград - частна общинска собственост съгласно Акт за частна общинска собственост № 2719/04.01.2016 г., с площ 143807 кв.м., трайно предназначение на територията: урбанизирана, начин на трайно ползване: за друг вид производствен, складов обект ведно с 14 броя сгради построени в него, както и други имоти предоставени за управление и стопанисване на ОП „Бизнес зона „Перистър“ гр. Разград.

Чл. 4. Бизнес зона „Перистър” е създадена с цел установяване устойчивост на проект BG 2004/016-711.11.03.01.01. „Конверсия на бивши военни бази – Разград”, финансиран по Програма „ФАР” за подпомагане на бизнеса с ясни правила, добри управленски практики и равноправно партньорство чрез предоставяне на пакет от активи и услуги на български и чуждестранни физически и юридически лица, извършващи екологосъобразна дейност и осигуряващи трайна заетост за повишаване благосъстоянието на жителите и условията за бизнес в Община Разград.

Чл. 5. ОП “ Бизнес зона „Перистър” осъществява дейността си в съответствие с този правилник, Наредба № 21 на Общински съвет Разград за управление и разпореждане с имотите общинска собственост на територията на „Бизнес зона „Перистър” гр. Разград, Наредба № 2 на Общински съвет Разград за придобиване, управление и разпореждане с имоти и вещи – общинска собственост, Наредба № 3 на Общински съвет Разград за осъществяване на стопанската дейност на Община Разград чрез търговски дружества с общинско участие в капитала или чрез граждански дружества и чрез общински предприятия, решения на Общински съвет Разград и нормативни актове, отнасящи се до предмета на дейност на предприятието.

Чл. 6. /1/ Дейността на ОП “Бизнес зона „Перистър” е подчинена на стратегическите цели на Бизнес зоната.

/2/Стратегическите цели на Бизнес зона „Перистър” са:

• Подобряване на условията за бизнес в общината;

• Осигуряване на трайна заетост и високи доходи;

• Повишаване на благосъстоянието на жителите;

• Извършване на екологосъобразна дейност;

• Стимулиране на конкуренцията и подобряване на продуктите и услугите;

• Осигуряване на средства за допълнителни инвестиции;

• Привличане на външни финансови ресурси;

• Ефективно партньорство с външни организации;

• Трансфер на знания и добри практики към други общински бизнес зони;

• Изграждане, поддръжка и доизграждане на зоната;

• Развитие на нови услуги;

• Разработка и управление на проекти с външно финансиране;

• Участие в съвместни проекти с външни партньори;

• Извеждане и систематизиране на добри практики.

**РАЗДЕЛ ІІ**

**ПРАВЕН СТАТУТ**

Чл. 7. /1/Общинското предприятие е специализирано звено на общината за управление на общинско имущество за задоволяване на потребностите на населението и бизнеса.

/2/Общинското предприятие не е самостоятелно юридическо лице и осъществява дейността си в рамките на предоставените му правомощия.

/3/ Общинското предприятие е второстепенен разпоредител с бюджет.

Чл.8.Общинското предприятие планира и отчита дейността си по одобрена годишна приходно - разходна сметка и ползва собствен печат.

Чл.9.В регистъра за общинските предприятия в Община Разград се вписват данни за предмета на дейност и предоставеното за управление общинско имущество на ОП “Бизнес зона „Перистър”, гр. Разград. Към регистъра се прилагат годишните финансови отчети на общинското предприятие.

**РАЗДЕЛ ІІІ**

**УПРАВЛЕНИЕ, СТРУКТУРА И ЧИСЛЕН СЪСТАВ НА ПРЕДПРИЯТИЕТО**

Чл.10. ОП “ Бизнес зона „Перистър” извършва следните дейности:

1. Управление на имотите на територията на Бизнес зона „Перистър”;

2. Изграждане и поддържане на техническата инфраструктура в Бизнес зона „Перистър”;

3. Подготвяне на документация и провеждане на публични търгове и публично оповестени конкурси по реда на Закона за общинската собственост, Наредба № 21 на Общински съвет Разград за управление и разпореждане с имотите общинска собственост на територията на „Бизнес зона „Перистър” гр. Разград и Наредба № 2 на Общински съвет Разград за придобиване, управление и разпореждане с имоти и вещи – общинска собственост относно управлението и разпореждането с имотите, находящи се на територията на Бизнес зона „Перистър”;

4. Контролиране изпълнението на договорите;

5. Организиране охраняването на територията на Бизнес зона „Перистър”;

6. Подпомагане дейността на бизнеса в рамките на своите компетенции.

Чл.11. Организационно – управленската структурата и личният състав на ОП “Бизнес зона „Перистър” са регламентирани в Приложение №1, представляващо неразделна част от настоящия правилник и включва:

**1.Директор.**

**2. Главен счетоводител.**

**3. Ръководител направление стопански дейности.**

Чл. 12. Предприятието изготвя щатно разписание, което се утвърждава от кмета на общината в рамките на определената численост от Общинския съвет.

Чл.13.Общинското предприятие се управлява от директор, назначен от кмета на общината с индивидуален трудов договор, след провеждане на конкурс, при условия и ред, определени от него.

Чл.14.Директорът на ОП “ Бизнес зона „Перистър” има следните права и задължения:

1.Организира цялостната дейност на предприятието.

2.Съставя Правилник за вътрешния ред и Вътрешни правила за организация на работната заплата в предприятието, които се утвърждават от кмета на общината.

3.Упражнява контрол при използването на финансовите и материални активи.

4.Урежда трудовоправните отношения със служителите на ОП „Бизнес зона Перистър“ в съответствие с Кодекса на труда.

5.Управлява предоставените на предприятието имоти и вещи, спазвайки изискванията на Наредба № 21 на Общински съвет Разград за управление и разпореждане с имотите общинска собственост на територията на „Бизнес зона „Перистър”, гр. Разград, Наредба № 2 на Общински съвет Разград за придобиване, управление и разпореждане с имоти и вещи - общинска собственост и Наредба № 3 на Общински съвет Разград за осъществяване на стопанската дейност на Община Разград чрез търговски дружества с общинско участие в капитала или чрез граждански дружества и чрез общински предприятия.

**РАЗДЕЛ ІV**

**ИМУЩЕСТВО И ФИНАНСИ**

Чл.15./1/ Общинското предприятие осъществява дейността си чрез предоставените му активи. Предоставеното за управление общинско имущество е подробно описано в Приложение № 2 към Правилника, което е неразделна част от същия.

/2/ При управлението на имотите и вещите, предоставени на ОП “Бизнес зона „Перистър” се прилагат разпоредбите на Наредба № 21 на Общински съвет Разград за управление и разпореждане с имотите общинска собственост на територията на „Бизнес зона „Перистър” гр. Разград, Наредба № 2 на Общински съвет Разград за придобиване, управление и разпореждане с имоти и вещи – общинска собственост и Наредба № 3 на Общински съвет Разград за осъществяване на стопанската дейност на Община Разград чрез търговски дружества с общинско участие в капитала или чрез граждански дружества и чрез общински предприятия.

Чл.16.Финансовите взаимоотношения на общинското предприятие с общината се уреждат с утвърждаването на приходно-разходна сметка.

Чл.17.Източниците на приходи се определят ежегодно с план-сметката, съгласно данъчното законодателство и условията за изпълнение на общинския бюджет.

Чл.18.Организацията на финансовата дейност се съгласува с общинската администрация.

Чл.19.Общинското предприятие се отчита самостоятелно, от свое име за сметка на общината, за задълженията си по социалното и здравно осигуряване и по данъчното законодателство, с изключение на тези по Закона за данък добавена стойност и Закона за корпоративното подоходно облагане.

**ЗАКЛЮЧИТЕЛНИ РАЗПОРЕДБИ**

§ 1. Настоящият Правилник е приет на основание чл. 52, ал. 3 от Закона за общинската собственост и чл.38 от Наредба № 3 на Общински съвет Разград за осъществяване на стопанската дейност на Община Разград чрез търговски дружества с общинско участие в капитала или чрез граждански дружества и чрез общински предприятия с Решение № 221 по Протокол № 17 от 27.01.2021 г. на Общински съвет Разград и влиза в сила три дни след публикуването му на интернет страницата на Община Разград.

§ 2. Правилника за дейността на Общинско предприятие „Бизнес зона „Перистър“ гр. Разград приет с Решение № 639 по Протокол № 36 от 30.03.2010 г. на Общински съвет Разград се отменя.

§ 3. За неуредените в този Правилник въпроси се прилагат действащите в страната нормативни актове.